**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SIŪLYMO TELŠIŲ REGIONO PLĖTROS TARYBAI PROJEKTĄ „RŪŠIUOJAMOJO ATLIEKŲ SURINKIMO SKATINIMAS TELŠIŲ REGIONE“ PRIPAŽINTI REGIONINĖS SVARBOS PROJEKTU**

2024 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 31 punktu, Lietuvos Respublikos atliekų tvarkymo įstatymo 25 straipsniu, Valstybiniu atliekų prevencijos ir tvarkymo 2021–2027 metų planu, patvirtinu Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl Valstybinio atliekų prevencijos ir tvarkymo 2021–2027 metų plano patvirtinimo“, Projekto pripažinimo regioninės svarbos projektu, regioninės svarbos projekto įgyvendinimo priežiūros ir regiono plėtros tarybos sprendimo, kuriuo projektas pripažintas regioninės svarbos projektu, pakeitimo ar pripažinimo netekusiu galios priėmimo tvarkos aprašo (toliau – Aprašas), patvirtinto Lietuvos Respublikos vidaus reikalų ministro 2022 m. kovo 3 d. įsakymu Nr. 1V-156 „Dėl projekto pripažinimo regioninės svarbos projektu, regioninės svarbos projekto įgyvendinimo priežiūros ir regiono plėtros tarybos sprendimo, kuriuo projektas pripažintas regioninės svarbos projektu, pakeitimo ar pripažinimo netekusiu galios priėmimo tvarkos aprašo patvirtinimo“, 5 punktu, Telšių regiono atliekų prevencijos ir tvarkymo 2021–2027 m. planu, patvirtintu Telšių regiono plėtros tarybos 2023 m. balandžio 4 d. sprendimu Nr. K/S-6 „Dėl Telšių regiono atliekų prevencijos ir tvarkymo 2021–2027 m. plano patvirtinimo“, 2022–2030 m. Telšių regiono plėtros planu, patvirtinu Telšių regiono plėtros tarybos 2023 m. kovo 10 d. sprendimu Nr. K/S-5 „Dėl 2022–2030 m. Telšių regiono plėtros plano patvirtinimo“, Plungės rajono savivaldybės atliekų prevencijos ir tvarkymo 2021–2027 metų planu, patvirtintu Plungės rajono savivaldybės tarybos 2023 m. spalio 26 d. sprendimu Nr. T1-279, Plungės rajono savivaldybės taryba nusprendžia:

1. Siūlyti Telšių regiono plėtros tarybai Plungės rajono savivaldybėje ir kitose Telšių regiono savivaldybėse numatomą įgyvendinti projektą „Rūšiuojamojo atliekų surinkimo skatinimas Telšių regione“ pripažinti regioninės svarbos projektu.

2. Pritarti bendradarbiavimo sutarties dėl UAB „Telšių regiono atliekų tvarkymo centras“ projekto „Rūšiuojamojo atliekų surinkimo skatinimas Telšių regione“ projektui (pridedama).

3. Įgalioti Plungės rajono savivaldybės merą Audrių Klišonį pasirašyti bendradarbiavimo sutartį dėl UAB „Telšių regiono atliekų tvarkymo centras“ projekto „Rūšiuojamojo atliekų surinkimo skatinimas Telšių regione“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėja Odeta Petkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Vietos ūkio skyriaus vyr. specialistė Roberta Jakumienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SIŪLYMO TELŠIŲ REGIONO PLĖTROS TARYBAI PROJEKTĄ „RŪŠIUOJAMOJO ATLIEKŲ SURINKIMO SKATINIMAS TELŠIŲ REGIONE“ PRIPAŽINTI REGIONINĖS SVARBOS PROJEKTU “** |
| 2024 m. spalio 16 d.  Plungė |

**1. Parengto sprendimo projekto tikslai, uždaviniai.**

Siūlyti Telšių regiono plėtros tarybai Plungės rajono savivaldybėje ir kitose Telšių regiono savivaldybėse numatomą įgyvendinti projektą „Rūšiuojamojo atliekų surinkimo skatinimas Telšių regione“ pripažinti regioninės svarbos projektu. Pritarti bendradarbiavimo sutarties dėl UAB „Telšių regiono atliekų tvarkymo centras“ projekto „Rūšiuojamojo atliekų surinkimo skatinimas Telšių regione“ projektui (pridedama). Įgalioti Plungės rajono savivaldybės merą Audrių Klišonį pasirašyti Bendradarbiavimo sutartį dėl UAB „Telšių regiono atliekų tvarkymo centras“ projekto „Rūšiuojamojo atliekų surinkimo skatinimas Telšių regione“.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Lietuvos Respublikos vietos savivaldos įstatymo 6 straipsnio 31 punkte numatyta savivaldybių savarankiškoji funkcija – komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas. Lietuvos Respublikos atliekų tvarkymo įstatymo 25 straipsnyje numatyta, kad savivaldybės organizuoja komunalinių atliekų tvarkymo sistemas, būtinas jų teritorijose susidarančioms komunalinėms atliekoms ir kitoms buityje susidarančioms atliekoms tvarkyti, užtikrina šių sistemų funkcionavimą ir kt. Priėmus teikiamą tarybos sprendimo projektą kitų teisės aktų pakeitimas ar panaikinimas nėra numatomas.

**3. Kodėl būtina priimti sprendimą, kokių pozityvių rezultatų laukiama.**

Lietuvos Respublikos vidaus reikalų ministro 2022 m. kovo 3 d. įsakymu Nr. 1V-156 „Dėl projekto pripažinimo regioninės svarbos projektu, regioninės svarbos projekto įgyvendinimo priežiūros ir regiono plėtros tarybos sprendimo, kuriuo projektas pripažintas regioninės svarbos projektu, pakeitimo ar pripažinimo netekusiu galios priėmimo tvarkos aprašo patvirtinimo“ (toliau – Aprašas), 5 punkte numatyta, kad projekto pripažinimą regioninės svarbos projektu inicijuoja savivaldybės taryba, priimdama sprendimą siūlyti regiono plėtros tarybai savivaldybėje numatomą įgyvendinti projektą pripažinti regioninės svarbos projektu ir jį pateikdama atitinkamai regiono plėtros tarybai. Šiuo sprendimo projektu siūloma numatomą įgyvendinti projektą „Rūšiuojamojo atliekų surinkimo skatinimas Telšių regione“ pripažinti regioninės svarbos projektu. Prie sprendimo projekto pateikiamas projekto, siūlomo pripažinti regioninės svarbos projektu, aprašymas, parengtas pagal Aprašo 1 priede nustatytą formą (pridedama).

Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 (toliau – Metodika), 147.2 papunktyje nurodyta, kad Regiono plėtros taryba savo sprendimu gali pripažinti projektą regioninės svarbos projektu, jeigu projektas atitinka poveikio nacionalinės regioninės politikos tikslui ir uždaviniams įgyvendinti vertinimo kriterijus, nurodytus Metodikos 147.2.1 papunktyje, taip pat ir 147.2.2 arba 147.2.3 papunktyje.

Projektas atitinka Metodikos 147.2.1 ir 147.2.3 papunkčiuose nurodytus kriterijus.

Projektas įtrauktas į 2022–2030 m. Telšių regiono plėtros planą. Projektu sprendžiama Telšių regiono plėtros plane nurodyta 3 problema „Reikšmingas taršos poveikis aplinkai“ bei šalinama jos priežastis 3.2 „Sumažinti aplinkos taršą“. Projektu prisidedama prie regioninės pažangos priemonės LT028-03-02-06 „Aplinkos taršos mažinimas“ įgyvendinimo (Metodikos 147.2.1 papunkčio pagrindimas).

Per 5 metus nuo projekto pripažinimo regioninės svarbos projektu bus patobulinta viešoji infrastruktūra ir pagerintas viešosios paslaugos teikimas, kuris turės tiesioginį poveikį visuomenei 4 savivaldybių (Mažeikių, Telšių, Plungės ir Rietavo) teritorijoje (Metodikos 147.2.3 papunkčio pagrindimas).

Projektą įgyvendins UAB „Telšių regiono atliekų tvarkymo centras“ kartu su partneriais – Plungės rajono savivaldybe (2024 m. birželio 27 d. Plungės rajono savivaldybės tarybos sprendimu Nr. T1-185 „Dėl pritarimo Plungės rajono savivaldybės administracijos dalyvavimui projekte „Rūšiuojamojo atliekų surinkimo skatinimas Telšių regione“), Mažeikių rajono savivaldybe, Telšių rajono savivaldybe, Rietavo savivaldybe.

**4. Lėšų poreikis ir finansavimo šaltiniai.**

Šiuo sprendimo projektu papildomas lėšų poreikis nenumatomas. Plungės rajono savivaldybės tarybos 2024 m. birželio 27 d. sprendimu Nr. T1-185 „Dėl pritarimo Plungės rajono savivaldybės administracijos dalyvavimui projekte „Rūšiuojamojo atliekų surinkimo skatinimas Telšių regione“ buvo pritarta skirti projektui įgyvendinti iš Savivaldybės biudžeto lėšų ne mažiau kaip 15,01 proc. projekto biudžeto dalies, tenkančios projekto partneriui, visų tinkamų finansuoti Projekto išlaidų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Korupcijos pasireiškimo tikimybių nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.**

UAB „Telšių regiono atliekų tvarkymo centas“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Įgyvendintos Lietuvos Respublikos atliekų tvarkymo įstatymo nuostatos* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Per 5 metus nuo projekto pripažinimo regioninės svarbos projektu bus sukurta ar patobulinta viešoji infrastruktūra ir (arba) pagerintas viešosios paslaugos teikimas, kuris turės tiesioginį poveikį visuomenei ne mažesnėje nei trijų savivaldybių teritorijoje* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyr. specialistė Roberta Jakumienė