**BENDRADARBIAVIMO SUTARTIS**

**DĖL UAB „TELŠIŲ REGIONO ATLIEKŲ TVARKYMO CENTRAS“ PROJEKTO** ,,**RŪŠIUOJAMOJO ATLIEKŲ SURINKIMO SKATINIMAS TELŠIŲ REGIONE“**

2024 m. d.

Telšiai

**Mažeikių rajono savivaldybė**, atstovaujama savivaldybės merės Rūtos Matulaitienės, veikiančios pagal Mažeikių rajono savivaldybės tarybos 2024 m. \_\_\_\_\_ \_\_ d. sprendimu Nr. \_\_ „\_\_\_\_\_\_\_\_\_\_\_\_\_\_“ suteiktą įgaliojimą,

**Plungės rajono savivaldybė**, atstovaujama savivaldybės mero Audriaus Klišonio, veikiančio pagal Plungės rajono savivaldybės tarybos 2024 m. \_\_\_\_\_ \_\_ d. sprendimu Nr. \_\_ „\_\_\_\_\_\_\_\_\_\_\_\_\_\_“ suteiktą įgaliojimą,

**Rietavo savivaldybė**, atstovaujama savivaldybės mero Antano Černeckio, veikiančio pagal Rietavo savivaldybės tarybos 2024 m. \_\_\_\_\_ \_\_ d. sprendimu Nr. \_\_ „\_\_\_\_\_\_\_\_\_\_\_\_\_\_“ suteiktą įgaliojimą,

**Telšių rajono savivaldybė**, atstovaujama savivaldybės mero Tomo Katkaus, veikiančio pagal Telšių rajono savivaldybės tarybos 2024 m. \_\_\_\_\_ \_\_ d. sprendimu Nr. \_\_ „\_\_\_\_\_\_\_\_\_\_\_\_\_\_“ suteiktą įgaliojimą,

toliau kartu vadinamos Partneriais, o kiekviena atskirai Partneriu, vadovaudamiesi Projekto

pripažinimo regioninės svarbos projektu, regioninės svarbos projekto įgyvendinimo priežiūros ir regiono plėtros tarybos sprendimo, kuriuo projektas pripažintas regioninės svarbos projektu, pakeitimo ar pripažinimo netekusiu galios priėmimo tvarkos aprašu (toliau – Aprašas), patvirtintu Lietuvos Respublikos vidaus reikalų ministro 2022 m. kovo 3 d. įsakymu Nr. 1V-156 „Dėl projekto pripažinimo regioninės svarbos projektu, regioninės svarbos projekto įgyvendinimo priežiūros ir regiono plėtros tarybos sprendimo, kuriuo projektas pripažintas regioninės svarbos projektu, pakeitimo ar pripažinimo netekusiu galios priėmimo tvarkos aprašo patvirtinimo“,

sudaro šią bendradarbiavimo sutartį (toliau – Bendradarbiavimo sutartis) dėl projekto ,,Rūšiuojamojo atliekų surinkimo skatinimas Telšių regione“ (toliau – Regioninis projektas) įgyvendinimo, kuris apims atliekų rūšiuojamojo surinkimo ir paruošimo pakartotinai naudoti / perdirbimo infrastruktūros tobulinimą, regiono gyventojų aprūpinimą individualiais konteineriais rūšiuotoms atliekoms surinkti,

ir įsipareigoja:

1. Bendrai naudodami savo turtą, kooperuodami darbą, žinias ir organizacinius išteklius, veikti bendrai siekdami įgyvendinti Regioniniame projekt~~e~~ nustatytus uždavinius;

2. Užtikrinti bendrąjį finansavimą, reikalingą prisidėti prie Regioninio projekto veiksmų, nustatytų kiekvienam iš Partnerių, įgyvendinimo ir finansuoti tinkamas ir netinkamas šių Regioninio projekto veiksmų išlaidas, kurių nepadengia finansavimo šaltinis;

3. Užtikrinti, kad Regioninis projektas turės tiesioginį poveikį visuomenei visų Telšių regiono savivaldybių teritorijose: Mažeikių, Plungės, Telšių rajonų ir Rietavo savivaldybių;

4. Įpareigoti Mažeikių rajono savivaldybės administraciją pateikti regiono plėtros tarybai savivaldybių tarybų sprendimus siūlyti Regioninį projektą pripažinti regioninės svarbos projektu, taip pat kitus pagal Aprašo 5 punktą reikalaujamus su Regioniniu projektu susijusius dokumentus;

5. Pavesti Mažeikių rajono savivaldybės administracijai kasmet iki einamųjų metų kovo 1 d., regioninės svarbos projekto įgyvendinimo priežiūros laikotarpiu, pateikti Telšių regiono plėtros tarybai regioninės svarbos projekto įgyvendinimo ataskaitą vadovaujantis Aprašo 20 ir 21 punktais;

6. Laiku ir tinkamai atsakyti į Mažeikių rajono savivaldybės administracijos klausimus ir prašymus, kurie būtini tinkamai vykdyti Bendradarbiavimo sutartį ir paskirti Partnerio atstovo kontaktinį asmenį;

7. Įpareigoti Mažeikių rajono savivaldybės administraciją, regiono plėtros tarybai nustačius Regioninio projekto įgyvendinimo trūkumų, teikti regiono plėtros tarybai su visų kitų savivaldybių administracijomis suderintus prašymus, pasiūlymus, paaiškinimus dėl projekto įgyvendinimo;

8. Visi su šios Bendradarbiavimo sutarties įgyvendinimu susiję klausimai sprendžiami bendru susitarimu Partnerių atstovų susitikimuose;

9. Pakeitus Regioninio projekto turinį, jei šie pakeitimai nedaro įtakos Bendradarbiavimo sutarties turiniui, ši Bendradarbiavimo sutartis nekeičiama;

10. Bendradarbiavimo sutartis sudaroma keturiais egzemplioriais, turinčiais vienodą teisinę galią – po vieną kiekvienam Partneriui;

11. Bet koks ginčas, kylantis iš Bendradarbiavimo sutarties ar su ja susijęs, turi būti sprendžiamas tarpusavio derybomis. Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka;

12. Bendradarbiavimo sutartis ir jos pakeitimai įsigalioja nuo paskutinio Partnerio pasirašymo dienos ir galioja iki Regioninio projekto įgyvendinimo pabaigos.

|  |  |  |  |
| --- | --- | --- | --- |
| Mažeikių rajono savivaldybės merė |  | Rūta Matulaitienė | 2024- - |
|  | *(parašas)* |  | *(data)* |
|  |  |  |  |
| Plungės rajono savivaldybės meras |  | Audrius Klišonis | 2024- - |
|  | *(parašas)* |  | *(data)* |
|  |  |  |  |
| Rietavo savivaldybės meras |  | Antanas Černeckis | 2024- - |
|  | *(parašas)* |  | *(data)* |
|  |  |  |  |
| Telšių rajono savivaldybės meras |  | Tomas Katkus | 2024- - |
|  | *(parašas)* |  | *(data)* |
|  |  |  |  |